Diari Oficial de la Generalitat Valenciana


Sumari del DOGV 3390, del 10-12-1998 (1998/10501)

Expedient número CS-0358/1998. Notificació.
-------------------------------------------

### Dades del document

Número de DOGV
:   3390

Data del DOGV
:   10-12-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/10774


Organisme emissor
:   Conselleria de Sanitat

Tipus de document
:   Anunci

Expedient número CS-0358/1998. Notificació. [1998/S10051]
  
Notificació a Las Lolas, CB, de la resolució dictada en l'expedient CS-0358/1998.
  
Com que no ha estat possible notificar a la persona interessada de manera personal i directa la resolució de 8 d'octubre de 1998, del director general de Salut Pública, recaiguda en l'expedient CS-0358/1998, es publica en el Diari Oficial de la Generalitat Valenciana segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 27 d'octubre de 1998.- El director general de Salut Pública: Francisco J. Bueno Cañigral.
  
Vist l'expedient CS-0358/1998, sobre sol·licitud d'autorització sanitària formulada per Las Lolas, CB, per a l'exercici de l'activitat de menjador col·lectiu i el recurs ordinari que aquesta va presentar contra la resolució de la direcció territorial de data 25 de juny de 1998, en resulten els següents:
  
Fets
  
Primer
  
Las Lolas, CB, va sol·licitar autorització sanitària per a l'exercici de l'activitat de menjador col·lectiu en l'establiment situat al carrer de Ramón y Cajal número 2 de la localitat de Castelló de la Plana.
  
Segon
  
Fetes les visites d'inspecció els dies 23 d'abril de 1998 i 15 de juny de 1998, aquesta última com a conseqüència de les al·legacions de la interessada a la proposta de denegació, s'aprecien les deficiències següents:
  
- Falta aixeta d'accionament no manual
  
Tercer
  
En conseqüència, la Direcció Territorial de Sanitat de Castelló de la Plana dictà resolució, de data 25 de juny de 1998, per la qual es denega l'autorització sol·licitada per no ajustar-se al Reial Decret 2.817/1983, de 13 d'octubre.
  
Quart
  
Contra aquesta resolució la interessada interposa recurs ordinari en el qual sol·licita que li siga concedida l'autorització sol·licitada i l'anul·lació de la resolució impugnada, al·legant que ha reparat la deficiència, i n'aporta una factura per acreditar-ho.
  
Davant d'aquests fets, són de consideració els següents
  
Fonaments de dret
  
Primer
  
La competència d'aquesta direcció general té el seu suport legal en l'article 20 del Decret 33/1997, de 26 de febrer, pel qual s'aprova el Reglament Orgànic i Funcional de la Conselleria de Sanitat en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon
  
La reparació de les deficiències no justifica l'estimació del recurs contra la resolució del director territorial de Sanitat de Castelló, de data 25 de juny de 1998, ja que és tècnicament correcta perquè en el moment de dictar-se l'establiment no reunia les condicions que exigia el Reial Decret 2.817/1983, de 13 d'octubre, sobre Reglamentació Tècnica Sanitària de Menjadors Col·lectius.
  
No obstant, una vegada reparades les deficiències i plenament acomodat el local a la normativa tècnica sanitària, la persona interessada haurà de presentar novament la sol·licitud pertinent, amb la finalitat d'obtenir l'autorització sanitària preceptiva de funcionament de l'establiment.
  
Vistos els preceptes legals esmentats i d'altres generals d'aplicació pertinent, resolc desestimar el recurs ordinari presentat per Las Lolas, CB, contra la resolució de la Direcció Territorial de Sanitat de Castelló, de 25 de juny de 1998.
  
Aquesta resolució posa fi a la via administrativa i en contra es pot interposar recurs contenciós administratiu en el termini de dos mesos, comptadors a partir de l'endemà de la seua notificació, davant la Sala Contenciosa Administrativa del Tribunal Superior de Justícia de la Comunitat Valenciana. D'acord amb el que disposa l'article 110.3 de la Llei de Règim Jurídic de les Administracions Públiques i del Procediment Administratiu Comú, la interposició d'aquest recurs contra actes que posen fi a la via administrativa requerirà la comunicació prèvia a l'òrgan que dictà l'acte impugnat.
  
València, 27 d'octubre de 1998.- El director general de Salut Pública: Francisco J. Bueno Cañigral.